28. septembril 2012. aastal esitatud hagi - Steiff versus Siseturu Ühtlustamise Amet (metallnööbiga kangast lipuke kaisulooma kõrva keskel)
(Kohtuasi T-434/12)
Kohtumenetluse keel: saksa
Pooled
Hageja: Margarete Steiff GmbH (Giengen an der Brenz, Saksamaa) (esindaja: advokaat D. Fissl)
Kostja: Siseturu Ühtlustamise Amet (kaubamärgid ja tööstusdisainilahendused)
Nõuded
Hageja palub Üldkohtul:
tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 19. juuli 2012. aasta (asi R 1692/2011-1) otsus;
lükata tagasi ühenduse kaubamärgitaotlus nr 9 439 654;
mõista kohtukulud välja ühtlustamisametilt.
Väited ja peamised argumendid
Asjaomane ühenduse kaubamärk: asendimärk, mille puhul taotletakse kaitset nelinurksele piklikule kangast lipukesele, mis asetatakse läikiva või mati ümmarguse metallnööbiga kaisulooma kõrva keskele, kaupadele klassis 28 - ühenduse kaubamärgitaotlus nr 9 439 654.
Kontrollija otsus: lükata registreerimistaotlus tagasi.
Apellatsioonikoja otsus: jätta apellatsioonkaebus rahuldamata.
Väited: määruse nr 207/2009 artikli 7 lõike 1 punkti b rikkumine.
____________